GST
జిఎస్‌టిపైనే ఇన్వెస్టర్ల దృష్టి
ముంబయి,జూలై 3: పన్నులరంగ సంస్క రణల్లో భాగంగాచారిత్రాత్మకంగా అభివర్ణి స్తున్న వస్తుసేవలపన్ను జిఎస్‌టి అమలులోనికి రానేవచ్చింది. దీనితో స్వాతంత్య్రం వచ్చిన తర్వాత దేశవ్యాప్తంగా అమలులోకి వచ్చిన పలుపన్నులు జిఎస్‌టిలో విలీనంఅయ్యాయి. దేశవ్యాప్తం గా ఒకేపన్ను విధానం అమలులోకి వచ్చింది. ఫలితంగా పలు రంగాలుప్రభావితం కానున్నాయి. ఇది స్టాక్‌మార్కెట్ల ధోరణుల ను నిర్దేశించగలదని మార్కెట్‌ నిపుణుల అంచనా. ఇకపై దేశీయ స్టాక్‌ మార్కెట్లకు జిఎస్‌టి అమలు, పర్యవసానాలుకీలకంగా మారనున్నట్లు వ్యాఖ్యానిస్తున్నారు. మరోపక్క విదేశీ మార్కెట్ల లో నెలకొనే పరిస్థితులు సైతం సెంటిమెంట్‌ను ప్రభావితం చేస్తాయి.
నైరుతిరుతుపవనాల గమనం, ఆర్థికగణాంకాలు వంటి అంశాలు సైతం వచ్చేవారి దేశీయ స్టాక్‌ మార్కెట్లనుప్రభావితంచేస్తాయి. జూన్‌నెలకు సర్వీసెస్‌రంగ పిఎంఐ గణాంకాలు సోమవారం విడుదలవు తాయి. గత వారం మధ్య దేశంలో వర్షపాతం సాధారణ సగటుకంటే 2ఎంఎం తక్కువగా మాత్రమే నమోదయినట్లు భారత వాతావరణశాఖ వెల్లడించింది. జూన్‌నెల మొత్తానికి సాధారణ సగటుస్థాయిలో వర్షాలు కురిసినట్లు వెల్లడి అయింది. జూన్‌నెల ముగియడంతో వాహన విక్రయ వివరాలు వెల్లడి అవుతాయి. ఆటోరంగ షేర్లకు కొంత ర్యాలీ కనిపించే అవకాశం ఉంది. పెట్రో ఉత్పత్తుల ధరల సవరణ చేపడుతున్న చమురు మార్కెటింగ్‌ కంపెనీలు సైతం క్రియాశీలకంగా ట్రేడ్‌ అవుతాయి. విమానయాన షేర్లపైనా ఇన్వె స్టర్లు దృష్టిసారిస్తారు. ఇవేకాకుండా విదేశీ పోర్టుఫోలియో ఇన్వెస్టర్ల పెట్టుబడులతీరు, డాలరుతో రూపాయి మారకం విలువలు, ముడిచమురు ప్రపంచ మార్కెట్‌ వంటి అంశాలు కొంత కీలకంఅవుతాయని అంచనా.